મહિલા પીએસઆઇ ગઢવીએ જણાવ્યું હતું કે, ખોપરી, કમરથી નીચેના ભાગ થાપાના હાડકાં, જડબું અને હાથના હાડકાં મળી આવ્યા હતા. સ્થળ નજીકથી સાડી, બ્લાઉઝ, ચણિયો, માથાના વાળ, પેન્ડલ, સેન્ડલ અને સાંકળા મળી આવ્યા હતા. અંદાજે 25 થી 30 વર્ષની વયની યુવતીની હત્યા કરી લાશ સ્થળ પર ફેંકી દેવાયાની શંકા સેવાઇ રહી છે. 15 થી 17 દિવસ પૂર્વે યુવતીનું મોત થયું હોય લાશ કોહવાઇ જતાં તેની દુર્ગંધથી શ્વાન સહિતના જનાવરોએ લાશ ફાડી ખાધી હતી અને કંકાલ હાથ આવ્યા હતા. ફોરેન્સિક નિષ્ણાતો કંકાલનું પોસ્ટમોર્ટમ કરશે ત્યારબાદ જ યુવતીના મોતનું સાચું કારણ બહાર આવશે. શ્રમિક પરિવારની લાગતી યુવતીની હત્યા થયાની દૃઢ શંકા સેવાઇ રહી છે અને પોલીસે વિવિધ દિશામાં તપાસ આગળ ધપાવી હતી.